paragraph_text: Društveno poduzetništvo za razliku od privatnog poduzetništva nema cilj uvećanje profita, već stvaranje društvenih vrijednosti uključujući i pomaganje onim skupinama u društvu koji su u riziku od društvene isključenosti. Škole, bolnice, internet, rasvjeta, prometnice, mostovi, wikipedija, rezultati su društvenih poduzetnika. Vrijednosti društvenog poduzetništva u potpunosti se razlikuju od vrijednosti koje je sa sobom donijelo neoliberalno razdoblje gospodarstva. Poduzetničke aktivnosti društvene ekonomije temeljene na solidarnosti i povjerenju, te društvenoj pravdi ključne su za ovu vrstu aktivnosti.